 Haddaba, sida taariikhda ku cad, markii Saldanadii Sayid Barqash ku wareejisay Talyaaniga Magaalooyinka Xeebaha Soomaaliya ku yaal, waxaa dhacday in Bishii Oktoobar 13-keedi 1893 uu Muqdisho soo gaaray galkii la oran jiray FILONARDI oo ahaa Qunsulkii Talyaaniga u joogay Sinjibaar oo watay Markab la oran jirey Sotafeta, waxaana la socday nin Wakiil ka ah Suldaankii Sinjibaar, kaas oo u sheegay Odeyaasha Dhaqanka oo uu ka mid ahaa Xaaji Cabdulqaadir Cabdiyow in Maamulka Magaalooyinkooda la wareegeen Talyaaniga. 